CELEX: 62011TN0421
Language: fi
Date: 2011-08-06 00:00:00
Title: Asia T-421/11: Kanne 6.8.2011 — Qualitest FZE v. neuvosto

24.9.2011   
            
            
               FI
            
            
               Euroopan unionin virallinen lehti
            
            
               C 282/44
            
         Kanne 6.8.2011 — Qualitest FZE v. neuvosto
   (Asia T-421/11)
   2011/C 282/81
   Oikeudenkäyntikieli: englanti
   
      Asianosaiset
   
   
      Kantaja: Qualitest FZE (Dubai, Yhdistyneet Arabiemiraatit) (edustajat: lakimies Catrain González, barrister E. Wright ja barrister H. Zhu)
   
      Vastaaja: Euroopan unionin neuvosto
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan Iraniin kohdistuvista rajoittavista toimenpiteistä annetun asetuksen (EU) N:o 961/2010 täytäntöönpanosta 23.5.2011 annetun neuvoston täytäntöönpanoasetuksen (EU) N:o 503/2011 (EUVL L 136, s. 26) ja Iraniin kohdistuvista rajoittavista toimenpiteistä annetun päätöksen 2010/413/YUTP muuttamisesta 23.5.2011 annetun neuvoston päätöksen 2011/299/YUTP (EUVL L 136, s. 65) siltä osin kuin ne koskevat kantajaa ja
            
         
               —
            
            
               velvoittamaan vastaajan korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa kolmeen kanneperusteeseen.
   
               1)
            
            
               Ensimmäinen kanneperuste, joka perustuu siihen, että vastaaja ei ole noudattanut sillä SEUT 296 artiklan mukaan olevaa velvollisuutta perustella kantajan sisällyttäminen riidanalaisiin toimiin.
            
         
               2)
            
            
               Toinen kanneperuste, joka perustuu siihen, että koska vastaaja ei ole perustellut riidanalaisia toimia, se on loukannut kantajan puolustautumisoikeuksia, koska
               
                           —
                        
                        
                           perustelujen puuttuminen estää kantajaa esittämästä tehokkaasti käsityksensä kantajaa vastaan esitetyistä tiedoista tai aineistosta ja
                        
                     
                           —
                        
                        
                           tämä puute merkitsee vastaajan velvoitteiden perustavanlaatuista rikkomista riidanalaisten tointen osalta ja tekee niistä pätemättömiä siltä osin kuin ne koskevat kantajaa.
                        
                     
         
               3)
            
            
               Kolmas kanneperuste, joka perustuu siihen, että vastaaja on tehnyt ilmeisiä arviointivirheitä todetessaan, että kantaja osallistui komponenttien hankkimiseen Iranin ydinohjelmaa varten ja että oikeudelliset edellytykset kantajan sisällyttämiselle täyttyivät.